CELEX: C2007/140/50
Language: sl
Date: 2007-06-23 00:00:00
Title: Zadeva T-120/07: Tožba, vložena 16. aprila 2007 – MB Immobilien in MB System proti Komisiji

23.6.2007   
            
            
               SL
            
            
               Uradni list Evropske unije
            
            
               C 140/29
            
         Tožba, vložena 16. aprila 2007 – MB Immobilien in MB System proti Komisiji
   (Zadeva T-120/07)
   (2007/C 140/50)
   Jezik postopka: nemščina
   Stranke
   
      Tožeči stranki: MB Immobilien Verwaltungs GmbH (Neukirch/Lausitz, Nemčija) in MB System GmbH & Co. KG (Nordhausen, Nemčija) (zastopnik: G. Brüggen, odvetnik)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               Odločba Komisije C (2007) 130 konč. z dne 24. januarja 2007 o državni pomoči št. C 38/2005 (prej NN 52/2004) Nemčije v korist skupini Biria naj se razglasi za nično,
            
         
               —
            
            
               toženi stranki naj se naloži plačilo stroškov postopka.
            
         Tožbeni razlogi in bistvene trditve
   Tožeči stranki izpodbijata odločbo Komisije C (2007) 130 konč. z dne 24. januarja 2007, v kateri je Komisija odločila, da je državna pomoč Nemčije, ki obsega tri ukrepe v korist Bike Systems GmbH & Co. Thüringer Zweiradwerk KG, Sachsen Zweirad GmbH in Biria GmbH (pozneje Biria AG) nezdružljiva s skupnim trgom.
   Prva tožeča stranka je pravna naslednica družbe Biria AG, druga pa družbe Bike Systems GmbH & Co. Thüringer Zweiradwerk KG. Tožeči stranki zatrjujeta, da se izpodbijana odločba Komisije nanje nanaša neposredno in posamično.
   Tožeči stranki v utemeljitev svoje tožbe na prvem mestu navajata kršitev prava Skupnosti zaradi napačne razlage odobrene sheme državne pomoči. V zvezi s tem toženi stranki očitata, da svoje odločbe ni sprejela na podlagi opredelitve podjetja v težavah, ki jo vsebuje shema odobrene pomoči.
   Poleg tega naj bi Komisija zaradi napačne ocene dejanskega stanja kršila pravo Skupnosti. Tožeči stranki v zvezi s tem zatrjujeta, da podjetja, na katera se nanaša izpodbijana odločba, v nasprotju z mnenjem tožene stranke, v trenutku odobritve pomoči niso bila podjetja v težavah.
   Na koncu tožeča stranka navaja, da naj bi bila zaradi hudih napak v obrazložitvi podana kršitev prava Skupnosti.